विंडोज़ एन.टी. ४.०
विंडोज़ एन.टी. ४.० (अंग्रेजी में: Windows NT 4.0) या विंडोज़ एनटी 4.0 एक ऑपरेटिंग सिस्टम है जो माइक्रोसॉफ्ट के विंडोज़ एनटी नामक ऑपरेटिंग सिस्टम परिवार का एक सदस्य है। यह 31 जुलाई 1996 को निर्माण के लिए जारी (Release to manufacturing (RTM)) किया गया था, और इसे 24 अगस्त 1996 को खुदरा क्षेत्र में जारी किया गया था। यह विंडोज़ 2000 के आने तक माइक्रोसॉफ्ट का प्राथमिक व्यवसाय-उन्मुख ऑपरेटिंग सिस्टम था। इसके वर्कस्टेशन, सर्वर और एम्बेडेड संस्करण बेचे गए; सभी संस्करणों में विंडोज 95 के समान एक ग्राफिकल यूजर इंटरफेस है। माइक्रोसॉफ्ट ने 30 जून, 2002 को Windows NT 4.0 वर्कस्टेशन के लिए मुख्यधारा (mainstream) समर्थन को समाप्त कर दिया और 30 जून, 2004 को विस्तारित (extended) समर्थन समाप्त किया, जबकि Windows NT 4.0 सर्वर का मुख्यधारा समर्थन 31 दिसंबर, 2002 को समाप्त हो गया और 31 दिसंबर, 2004 को विस्तारित समर्थन समाप्त हुआ। दोनों संस्करणों को क्रमशः विंडोज़ 2000 प्रोफेशनल और विंडोज़ 2000 सर्वर ने प्रतिस्थापित कर उनका स्थान लिया ।